Baluošo kraštovaizdžio draustinis

Baluošo kraštovaizdžio draustinis – saugoma gamtos teritorija rytų Lietuvoje, Ignalinos ir Utenos rajonuose, Aukštaitijos nacionalinio parko vidurinėje dalyje. Apima Baluošo, Joskučio, Srovinaičio, Gruodiškio, Baluošykščio, Laumiakio ežerus ir jų apylinkes, Dringio ežero vakarinę pakrantę; iš visų pusių supa Balčio gamtinį rezervatą. Didžiąją draustinio sausumos ploto dalį dengia miškai.

Įsteigtas 1996 m. balandžio 11 d. Skirtas saugoti ir reprezentuoti Aukštaitijai būdingą ypač raiškaus termokarstinio reljefo ežeringą ir miškingą kraštovaizdį su unikaliu Baluošo ežeru, etnografiškai vertingais paežerių kaimais, retais hidrografiniais ir biotos elementais.Baluošo kraštovaizdžio draustinis, Saugomų teritorijų valstybės kadastras. Nuoroda tikrinta 2025-03-16. Draustinio teritorijoje stovi Šuminų ir Strazdų etnografiniai kaimai, auga Šuminų pušis, Pabaluošės kadagynas, trykšta Medžiukalnio šaltinis.Medžiukalnio šaltinis, Ignalinos rajono turizmo informacijos centras. Nuoroda tikrinta 2025-03-16. Yra valstybės saugomų pilkapynų, senų kapinių.Nekilnojamų kultūros vertybių paieška, Kultūros vertybių registras. Nuoroda tikrinta 2025-03-16. Į draustinį patenka ir du hidrografiniai gamtos paveldo objektai – Baluošo Ilgasalė ir Ešerinio ežerėliai. Iki 2016 m. augo Trainiškio ąžuolas (nulaužė stiprus vėjo gūsis).Bronius Šablevičius, Aukštaitijos nacionalinis parkas, Visuotinė lietuvių enciklopedija, 2024-02-07. Nuoroda tikrinta 2025-03-16.

Pabaluošės kadagyne (600 individų) ir Baluošo ilgasalėje (300)Zigmantas Gudzinskas, Plačialapės klumpaitės (Cypripedium calceolus) apsaugos planas. Vilnius, 2012-04-05, p. 68. Nuoroda tikrinta 2025-03-16. auga reta laukinė orchidėja – į Lietuvos raudonąją knygą įrašyta plačialapė klumpaitė. Klumpaičių populiacija draustinyje išsiskiria didele morfologine (apyžiedžio lapelių spalvų) įvairove, kurios nėra kitose šalies populiacijose.Baluošo kraštovaizdžio draustinio plačialapės klumpaitės (Cypripedium calceolus) apsaugos 2021–2023 m. veiksmų planas. Valstybinė saugomų teritorijų tarnyba, 2021-09-21. Nuoroda tikrinta 2025-03-16.

 Šaltiniai 

Kategorija:Lietuvos kraštovaizdžio draustiniai